Diari Oficial de la Generalitat Valenciana


Sumari del DOGV 6258, del 03-05-2010 (2010/4915)

DECRET 69/2010, de 30 d'abril, del Consell, de modificació del Decret 198/2009, de 6 de novembre, pel qual s'estableix l'estructura orgànica bàsica de la Presidència i de les conselleries de la Generalitat.
--------------------------------------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/d/2010/04/30/69/dof/vci/html**

### Dades del document

Número de DOGV
:   6258

Data del DOGV
:   03-05-2010

Secció del DOGV
:   I. DISPOSICIONS GENERALS

Número del document
:   2010/4915


Data del document
:   30-04-2010

Organisme emissor
:   Presidència de la Generalitat

Tipus de document
:   Decret

Anàlisi jurídica

 Descriptors 

:   * Conselleria Solidaritat i Ciutadania
    * reglament intern
    * administració regional
    * legislació

DECRET 69/2010, de 30 d'abril, del Consell, de modificació del Decret 198/2009, de 6 de novembre, pel qual s'estableix l'estructura orgànica bàsica de la Presidència i de les conselleries de la Generalitat. [2010/4915]  
PREÀMBUL  
Determinades pel Decret 19/2009, de 3 de novembre, del president de la Generalitat, les conselleries en què s'organitza l'administració de la Generalitat, com també les distintes secretaries autonòmiques que les integren atenent a les competències a aquelles assignades, pertoca ajustar l'estructura bàsica directiva de la Conselleria de Solidaritat i Ciutadania.  
En virtut d'això, i fent ús de les atribucions conferides en l'article 64 de la Llei del Consell, a proposta del president de la Generalitat i amb la deliberació prèvia del Consell, en la reunió del dia 30 d'abril del 2010,  
DECRET  
Article únic. Modificació del Decret 198/2009, de 6 de novembre, del Consell, pel qual s'estableix l'estructura orgànica bàsica de la Presidència i de les conselleries de la Generalitat  
L'article 35 del Decret 198/2009, de 6 de novembre, del Consell, pel qual s'estableix l'estructura orgànica bàsica de la Presidència i de les conselleries de la Generalitat, quedarà redactat com segueix:  
«Article 35. De la Secretaria Autonòmica de Solidaritat i Ciutadania  
1. La Secretaria Autonòmica de Solidaritat i Ciutadania assumeix les funcions que li atribueix l'article 68 de la Llei del Consell en matèria d'immigració, cooperació al desenvolupament i solidaritat, ciutadania i integració.  
2. De la Secretaria Autonòmica de Solidaritat i Ciutadania depenen els següents òrgans directius:  
a) Direcció General d'Immigració i Cooperació al Desenvolupament. Assumeix les funcions en matèria d'integració de la immigració en àmbits educatiu, laboral, sanitari i d'habitatge, així com les funcions en matèria de cooperació al desenvolupament i solidaritat.  
b) Direcció General de Ciutadania i Integració. Assumeix les funcions en matèria de participació social i ciutadana, suport als col·lectius de valencians residents fora de la Comunitat Valenciana i suport a les cases regionals i federacions d'associacions d'altres comunitats autònomes a la Comunitat Valenciana».  
DISPOSICIÓ FINAL  
Única. Entrada en vigor  
Aquest decret entrarà en vigor el dia que s'aprove.  
València, 30 d'abril de 2010  
El president de la Generalitat,  
FRANCISCO CAMPS ORTIZ


Còpia Permalink ELI